**CLEPSIDRA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CLEPSIDRA

De nu m-ar cotropi iubirea,

Vulcan ce nu se poate stinge,

N-aş mai simţi nemărginirea

Dorinţei de a te atinge.

În zori dispare amăgirea,

Nu ne-am iubit şi nici nu ninge.

Să dorm e singura ispită

Pe care n-o alung din minte.

În somn, tu poţi să-mi fii iubită

Şi mâna-mi sânii să-ţi alinte.

Făptura ta nu mi-e menită

Şi totuşi te iubesc fierbinte.

Nisipul picura-n clepsidră,

Pustiul creşte ceas cu ceas.

Timpul rămas e ca o hydra,

Pândindu-mi fiecare pas.

Aş vrea să fiu o crisalidă,

Fără memorie, fără glas.